# ŽUPANIJA: BRODSKO-POSAVSKA

**OSNOVNA ŠKOLA LJUDEVITA GAJA**

**NOVA GRADIŠKA**

**LJ. GAJA 24. 35 400 NOVA GRADIŠKA**

RKP: 09281 MB: 03000354

Razina: 31 OIB škole: 58247661305 Razdjel: 000

**OBRAZLOŽENJE FINANCIJSKOG PLANA ZA 2018. GODINU TE PROJEKCIJA ZA**

**2019. I 2020. GODINU**

### Sažetak djelokruga rada proračunskog korisnika

Osnovna škola Ljudevita Gaja obavlja javnu djelatnost sukladno Zakonu o odgoju

I obrazovanju u osnovnoj i srednjoj školi.

Nastava je organizirana u jutarnjoj i poslijepodnevnoj smjeni, u petodnevnom radnom tjednu sa slobodnim subotama. Nastava se, redovna, izborna, dodatna, dopunska i izvannastavne aktivnosti izvodi prema Nastavnim planovima i programima, Godišnjem planu i programu rada Škole, te Školskom kurikulumu za školsku godinu 2017./2018.

Školu pohađa 544 učenika u 33 razredna odjela i to 15 odjela razredne nastave,14 odjela predmetne nastave i 4 odjela po posebnom programu. Nastava se održava i u 3 područne škole s kombiniranim odjeljenjima. Zaposleno je 68 djelatnika od toga: 28 učitelja predmetne nastave, 17 učitelja razredne nastave, 4 stručna suradnika i 19 ostalih zaposlenih.

### Obrazloženje progama rada školske ustanove

Prioritet škole je kvalitetno obrazovanje i odgoj učenika što ostvarujemo:

* + stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu
  + poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije
  + organiziranjem zajedničkih aktivnosti i učenika i nastavnika tijekom izvannastavnih akivnosti i druženja kroz kolektivno upoznavanje kulturne i duhovne baštine
  + poticanjem razvoja pozitivnih vrijednosti
  + nabavkom suvremenih nastavnih pomagala kako bismo pratili suvremene metode

poučavanja.

### Zakonske i druge podloge na kojima se zasniva program rada škole

* + Zakon o odgoju i obrazovanju, NN br. 87/08., 86/09.,92/10., 90/11. 16/12, 86/12., 126/12., 94/13. i 152/14.
  + Zakon o ustanovama, NN br. 76/93., 29/97., 47/99., i 35/08.
  + Zakon o proračunu (NN br. 87/08.), i 136/12. Pravilnik o proračunskim klasifikacijama (NN br. 26/10.) i Pravilnik o proračunskom računovodstvu i računskom planu (NN br. 114/10., 31/11., 124/14.
  + Godišnji plan i program rada škole, Školski kurikulum Osnovne škole Ljudevita Gaja, nastvne i izvannastavne aktivnosti.

### Usklađenost ciljeva, strategije programa s dokumentima dugoročnog razvoja

Školske ustanove ne donose strateške, već godišnje operativne planove (GPP i Školski kurikulum) prema planu i programu koje je donijelo Ministarstvo znanosti i obrazovanja.

Također, planovi se donose za nastavnu, a ne za fiskalnu godinu. To je uzrok mnogim

odstupanjima u izvršenju financijskih planova: na primjer, pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

### Ishodište i pokazatelje na kojima se zasnivaju izračuni i ocjene potrebnih sredstava za provođenje programa

**Izvori sredstava za financiranje rada Škole su:**

* + Opći prihodi i primitci, skupina 671, Županijski proračun za materijalne troškove

poslovanja, te Projekt pomoćnika u nastavi i Projekt prehrane školske djece.

Prihode za financiranje rashoda koji se financiraju minimalnim standardima planirali

smo na osnovu kriterija (po učeniku, po razrednom odjelu, po školi te po računalu)

planirali smo materijalne i financijske rashode (rashode za uredski materijal,rashode

za telefon, komunalne usluge, vodu, smeće, naknada za prostor, računalne i ostale usluge)

Financiranje rashoda poslovanja temeljem stvarnog troška, planirali smo troškove

električne energije, plina, pedagoške dokumentacije, te zdravstvenih pregleda

zaposlenika.

* + Vlastiti prihodi, skupina 661, čine prihodi od iznajmljivanja sportske dvorane i od

skupljanja starog papira, od kojih se planira rashod za dugotrajnu

nefinancijsku imovinu.

* + Prihod za posebne namjene, skupina 652, sastoji se od prihoda od sufinanciranja

roditelja za školsku kuhinju i osiguranje učenika, prihoda od naknada štete na

nefinancijskoj imovini, prihodi za rad predstavničkih i izvršnih tijela i ostalih prihoda

za potrebe financiranja školske kuhinje.

* + Pomoći proračunskim korisnicima iz državnog proračuna, čine pomoći za

financiranje rashoda za zaposlene, prijevoz učenika, didaktika za učenike po

posebnom programu, te razne druge pomoći agencija na državnoj riznici – skupina 636.

* + Prihodi od pomoći izvanproračunskih korisnika - skupina 634 za financiranje

Projekta stručnog osposobljavanja bez zasnivanja radnog odnosa.

Prihodi od donacija – skupina 663, koje ostvarujemo prijavama na natječaje

raznih trgovačkih društava.

U planiranju rashoda za 2018., te projekcije za 2019. i 2020. godinu, rashode ostavljamo na

razini plana za 2018.

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini**

Tijekom prethodne školske godine ostvaren je planirani broj nastavnih radnih dana, ostvareni su svi sadržaji planova i programa zacrtanih za tu školsku godinu.

Uspješno je završen projekt „S osmjehom u školu“ te je započet novi krug projekta za šk.god. 2017./2018.

Na stručnom osposobljavanju bez zasnivanja radnog odnosa imali smo pripravnike Glazbene kulture, TZK, Hrvatskoga jezika, razredne nastave te pripravnika u računovodstvu i pripravnika u tajništvu. U 2017./2018. imamo pripravnika razredne nastave, te pripravnika u tajništvu.

Prošle smo godine sudjelovali u projektu BP županije i EU – Osiguranje školske prehrane za djecu u riziku od siromaštva (30 učenika). Ove godine nastavljamo sudjelovanje u ovom projektu prema novim odrednicama (90 učenika).

Sudjelujemo i u CARNET-ovom pilot projektu E-škole, razvoj sustava digitalne zrelosti škola. U sklopu ovoga projekta financirali smo obveze koje su nam temeljem ugovora pripale-električarski radovi. Projekt nam je donio 37 tableta za učitelje, 7 hibridnih računala za učitelje STEM predmeta, 5 laptopa za ravnateljicu i stručne suradnike, optički kabel i brzi internet, dva interaktivna ekrana – računala. Učitelji i ostali djelatnici sudjelovali su kroz ovaj projekt u mnogo edukacija, u školi i izvan nje, kako bi dobili digitalne kompetencije.

Tijekom školske godine 2016./2017. Grad Nova Gradiška darovao nam je 4 pametne ploče, a u lipnju 2017. tvrtka DM kupila nam je još jednu pametnu ploču temeljem pobjede na natječaju Zeleni korak – prikupljanje staroga papira.

Stotinjak naših učenika sudjelovalo je na različitim natjecanjima u organizaciji Agencije za odgoj i obrazovanje. Na državnu razinu natjecanja išla je ženska atletska ekipa, Mladež Crvenoga križa i ekolozi na Državni eko-kviz. Učenici su uspješno sudjelovali na likovnim i literarnim natječajima. I sami smo bili domaćini Županijskoga natjecanja iz biologije. Drugu godinu za redom bili smo domaćini Međužupanijskoga skupa za učitelje HJ, Međužupanijskoga skupa za učitelje TK, Međužupanijskoga skupa za učitelje LK.

Budući smo eko-škola, prošle školske godine sudjelovali smo u međunarodnome eko projektu Mi jedemo odgovorno. Dobili smo i neka poticajna financijska sredstva, odradili smo niz radionica i jedan projektni nastavni dan posvetili ovoj temi. I ove školske godine smo u projektu Veliki lov na bilje.

Učitelji, stručni tim, administrativno osoblje i ravnateljica sudjeluju na većini stručnih usavršavanja koja su u našoj financijskoj moći. Treću godinu imamo e-dnevnik pa vodimo računa o tehničkoj opremljenosti učionica, kako u matičnoj, tako i u područnim školama.

Nabavljamo redovito lektirne naslove i stručnu literaturu za koju učitelji pokažu potrebu i zanimanje.

Prostori učionica oplemenjuju se novim podovima, ličenjem, nabavkom novih ormara.

U Novoj Gradiški, 24. 10.2017. godine.

Računovođa: Ravnateljica škole:

B. Akmačić Blagica Pečnjak, prof.